
Către





Comisia pentru buget, finanţe şi bănci






AVIZ

asupra proiectului de Lege pentru  aprobarea Ordonanţei Guvernului nr.85/1999 privind scutirea de la plata taxelor vamale a importurilor de materiale, echipament şi instalaţii sportive al federaţiilor sportive naţionale şi al Comitetului Olimpic Român

În conformitate cu prevederile art.86 din Regulamentul Camerei Deputaţilor, Comisia pentru învăţământ, ştiinţă, tineret şi sport a fost sesizată spre dezbatere şi avizare, cu proiectul de Lege pentru  aprobarea Ordonanţei Guvernului nr.85/1999 privind scutirea de la plata taxelor vamale a importurilor de materiale, echipament şi instalaţii sportive al federaţiilor sportive naţionale şi al Comitetului Olimpic Român, trimis cu adresa nr.315/6 septembrie 1999, înregistrată sub nr.387/XVIII/9 din 6 septembrie 1999.

Potrivit prevederilor art.57 din Regulamentul Camerei Deputaţilor, Comisia a luat în dezbatere proiectul de lege menţionat mai sus, în şedinţa din 15 septembrie 1999.

În urma examinării, cu unanimite de voturi, membrii Comisiei au hotărât avizarea favorabilă a proiectului de lege, cu următoarea observaţie: “Având în vedere caracterul limitat în timp a acestei reglementări, aşa cum rezultă din expunerea de motive a Guvernului, propunem ca în text să fie precizat că scutirile de la plata taxelor vamale se referă la importul de materiale, echipamente şi instalaţii sportive necesare pregătirii şi participării sportivilor români la Jocurile Olimpice din anul 2000.”

